Public procurement notice: Contract Notice
Published: 2025-10-14
Buyer: Naantalin kaupunki
Country: FI
Region: FI1C1
Contract type: Services
Procedure: Open procedure
CPV classification: 71000000 | 71240000 | 71250000 | 71300000 | 71332000
Submission deadline: 2025-11-13
Award criteria: price

Technical requirements: YLEISTÄ:

Puitejärjestelyn pohjalta valitaan kullekin toimialalle kolme (3) puitekumppania, jollei kelpoisuusehdot täyttäviä tarjouksia ole vähemmän. Hankinnasta päättää tekninen lautakunta, jonka päätöksestä ilmoitetaan kirjallisesti kaikille tarjoajille.

Valituiden kanssa laaditaan puitesopimus, jonka jälkeen puitejärjestely astuu voimaan. Annettuja tarjouksia voivat soveltaa myös kaupungin muut yksiköt toimeksiannoissaan. 



SUUNNITTELUHANKKEEN ARVIOIDUN ARVON OLLESSA ALLE 60 000 € (alv 0%):

Kun tilaaja arvioi suunnitteluhankkeen arvon olevan alle 60 000 €, tilaus tehdään pääsääntöisesti siltä suunnittelutoimialan sopimuskumppanilta, jonka osaaminen ja kokemus kohdistuvat parhaiten hankinnassa olevaan suunnittelutoimeksiantoon.

Puitekumppanilta pyydetään hankekohtainen tarjous, jossa konsultti esittää: 
1. työn laajuuden 
2. työohjelman tehtävittäin eritellyin tuntimääräarvioineen
3. enimmäistyöaikataulun
4. tehtävästä maksettavan kattohinnan

Mikäli tilaaja hyväksyy konsultin hankekohtaisen tarjouksen, tehdään työstä kirjallinen tilaus.

Mikäli tilaaja ei hyväksy em. tarjousta liian pitkän enimmäisaikataulun, epäpätevän työntekijän tai liian suuren enimmäispalkkion johdosta, tilaaja voi pyytää toiselta ko. toimialan puitekumppanilta uutta tarjousta varustettuna edellä esitetyllä erittelyllä 1-4. 

Hankekohtaiset tarjoukset tehdään käyttäen veloitusperusteena puitesopimustarjouksessa annettuja henkilöryhmittäisiä tuntiveloitushintoja. Tuntiveloitushinnoissa noudatetaan KSE 2013 kohdan 5.2.3 mukaista aikapalkkiota henkilöryhmittäin ja rakennusalan suunnittelussa hyväksyttyä (SKOL-SAFA-RAKLI) henkilöryhmittelyä sillä poikkeuksella, että tuntihintojen tulee sisältää myös matka-ajasta ja matkakuluista aiheutuvat kustannukset.

Hankekohtaisessa tarjouksessa esitettyä kattohintaa ei saa ylittää, ellei työn laajuus ja sisältö oleellisesti muutu. Kattohinnan ylittäminen edellyttää lisäksi aina, että työn laajuuden ja sisällön muuttumisesta ja sen vaikutuksesta kattohintaan on neuvoteltu ja siitä on sovittu kirjallisesti tilaajan valtuudet omaavan edustajan kanssa hyvissä ajoin ennen ylitykseen johtavien töiden tekemistä.



SUUNNITTELUHANKKEEN ARVIOIDUN ARVON OLLESSA YLI 60 000 € (alv 0%):

Kun tilaaja arvioi suunnitteluhankkeen arvon olevan yli 60 000 € (alv 0%), hanke kilpailutetaan
suunnittelutoimialan puitesopimustoimittajien kesken kevennettyä kilpailutusta käyttäen.

Tilaaja valitsee tarjouksista kokonaistaloudellisesti edullisimman, vertaillen hintaa ja sopivuutta kohteeseen (referenssit ja erityisosaaminen). Ellei tarjouspyynnössä toisin ilmoiteta, hankinta tehdään edullisimman tarjoushinnan perusteella.



KAIKISSA SUUNITTELUHANKKEISSA:

Tilaaja voi myös hylätä kaikki edellä esitetyt tarjoukset.

Tilaaja pidättää itsellään oikeuden kilpailuttaa hankkeet myös julkisesti tai toimia kaupungin oman hankintaohjeen mukaisesti, sitoutumatta puitejärjestelyyn kaikissa hankinnoissa.
Naantalin kaupungin teknisten palveluiden yhdyskuntatekniikan osasto on pyytänyt puitesopimustarjousta alla mainittujen toimialojen suunnittelu- ja asiantuntijatehtävistä sekä tutkimus- ja maastotöistä. 

Puitesopimuksen kesto on 1.1.2026 (tavoite)-31.12.2028.

Hankinta koskee niitä alla mainittujen toimialojen toimeksiantoja, joita ei kilpailuteta erillishankintoina. Konsulttien palveluita käytetään vuosittain kaupunginvaltuuston vahvistaman taloussuunnitelman mukaisesti.

TOIMIALAT:
1. Tie-, katu- ja aluetekniikka
2. Liikennetekniikka 
3. Geotekniikka 
4. Tutkimuspalvelut
5. Maaperän pilaantuneisuusselvitykset
6. Vesihuolto 
7. Taitorakenteet
8. Työmaavalvonta ja rakennuttaminen
9. Maisemasuunnittelu
10. Mittauspalvelut ja pohjatutkimukset
Tehtävät ovat pääasiassa katujen sekä niihin liittyvien tai erillisten vesihuoltolinjojen yleis-, katu-, viher ja rakennussuunnittelua sekä asemakaavoitusvaiheessa tehtävää kunnallistekniikan yleissuunnittelua. Valaistussuunnittelu sisältyy myös toimialaan.
Liikennetekniikka sisältää liikenneväylien kapasiteettitarkastelut ja simuloinnit,liikenteenohjauksen yleis- ja rakennussuunnitelmien laatimisen sekä maankäytön suunnitteluun liittyvät toimivuustarkastelut.
Suunnittelutoimiala sisältää melu- ja tärinämittaukset, kiinteistökatselmukset sekä riskianalyysit.